Α.Σ. Καστοριά 1980

Ο Α.Σ. Καστοριά 1980 είναι ποδοσφαιρικό σωματείο με έδρα στην ομώνυμη πόλη της Μακεδονίας. Ιδρύθηκε το 1963 με χρώματα το κόκκινο, το κίτρινο και δεύτερον το άσπρο. Η ομάδα διεξαγάγει τους εντός έδρας αγώνες της στο Δημοτικό Στάδιο Καστοριάς. Αποτελεί το πρώτο επαρχιακό σωματείο που κατέκτησε το Κύπελλο Ελλάδας (ακολούθησαν μόνο η Λάρισα το 1985 και το 2007 και ο ΟΦΗ το 1987), συγκεκριμένα την Κυριακή 25 Μαΐου 1980 στον τελικό έναντι του Ηρακλή Θεσσαλονίκης κατά την 38η διεξαγωγή του θεσμού.

 Ο Αθλητικός Γυμναστικός Σύλλογος «Καστοριά» ιδρύθηκε στις 6 Αυγούστου 1963 με τη συγχώνευση τριών ομάδων της Καστοριάς, του Ατρομήτου (ιδρύθηκε το 1928) και των Άρη και Ορεστιάδας (και οι δύο ιδρυθείσες στις αρχές της δεκαετίας '30). Διατηρώντας το όνομα του Άρη Καστοριάς αγωνίστηκε ως και την περίοδο 1965-1966, υιοθετώντας στη συνέχεια το όνομα Α.Γ.Σ. Καστοριά. Η Καστοριά ξεκίνησε από τη Β΄ Εθνική και το 1974 ανέβηκε στην Α΄ Εθνική. Κέρδισε για πρώτη φορά την άνοδό της στην Α΄ Εθνική την περίοδο 1973-1974, όταν τερμάτισε πρώτη στον Τρίτο Όμιλο της Β΄ Εθνικής. Την πρώτη νίκη της στην Α΄ Εθνική την σημείωσε με την έναρξη του πρωταθλήματος της επόμενης χρονιάς στις 29 Σεπτεμβρίου 1974, όταν κέρδισε τον επίσης νεοφώτιστο ΠΑΣ Γιάννενα με σκορ 1-0 και με γκολ του Ανέστη Αφεντουλίδη. Ενδοξότερη στιγμή στην ιστορία του συλλόγου αποτελεί η 25η Μαΐου 1980 και ο τελικός κυπέλλου εκείνης της σεζόν, που διεξήχθη στο γήπεδο της Νέας Φιλαδέλφειας στην Αθήνα. Η Καστοριά έφτασε ως εκεί, έχοντας μετά από αήττητη πορεία αποκλείσει κατά σειρά τον Εθνικό Πειραιώς, την Καβάλα, τον Ολυμπιακό Λουτρακίου, τη Λάρισα και στα ημιτελικά τον Μακεδονικό. Στον τελικό η Καστοριά, αν και αουτσάιντερ, κατόρθωσε να κατακτήσει -ως πρώτη επαρχιακή ομάδα- το τρόπαιο συντρίβοντας τον πολύ ισχυρό τότε Ηρακλή με το εντυπωσιακό 5-2 και με μεγάλο πρωταγωνιστή τον Τάκη Τσιρώνη, που σημείωσε τρία από τα πέντε τέρματα της ομάδας.Λίγες μέρες αργότερα, στις 29 Μαϊου 1980 αγωνίστηκε στον τελικό του 1ου Σούπερ Καπ Ελλάδος κόντρα στον πρωταθλητή Ολυμπιακό, από τον οποίο ηττήθηκε με 4-3 σε έναν αγώνα που διεξήχθη στο στάδιο Καραϊσκάκη. Πρόσφατη Ιστορία Το 2012 η ομάδα της Καστοριάς υποβιβάστηκε στην Α’ Ε.Π.Σ. Καστοριάς έπειτα από σχεδόν 50 χρόνια παρουσίας στις εθνικές κατηγορίες. Η ομάδα της Καστοριάς αγωνίστηκε στο τοπικό πρωτάθλημα και στην Γ΄ Εθνική Ερασιτεχνική μέχρι και το 2018. Την περίοδο 2017-18 υποβιβάστηκε από τη Γ΄ Εθνική Ερασιτεχνική καθώς αποσύρθηκε πριν την ολοκλήρωση τους πρωταθλήματος, λόγω οικονομικών δυσχερειών. Τον Αύγουστο του 2018 ανέλαβε νέα διοίκηση και παρά τις υποσχέσεις της και τις εξαγγελίες της, για την επιστροφή της ομάδας στις ανώτερες κατηγορίες, δεν κατάφερε την αγωνιστική περίοδο 2018-19 να λάβει μέρος η ομάδα στο τοπικό πρωτάθλημα. Το 2021 και κατόπιν σχετικής απόφασης της εκτελεστικής επιτροπής της Ε.Π.Σ Καστοριάς, ο Α.Γ.Σ.Κ "ΚΑΣΤΟΡΙΑ" διαγράφηκε και επίσημα από τα μητρώα της Ε.Π.Ο..Το καλοκαίρι του 2021 ανακοινώθηκε πως ο Α.Σ Μέγας Αλέξανδρος Καλλιθέας Καστοριάς σε συμπόρευση με παλιούς παράγοντες και φίλους του Α.Γ.Σ.Κ. "ΚΑΣΤΟΡΙΑ", θα μετονομαστεί σε Α.Σ. ΚΑΣΤΟΡΙΑ 1980 με σκοπό τη συνέχεια του εμβλήματος και της ιστορίας της ομάδας και πως η νέα ομάδα θα αγωνίζεται στην Α' Κατηγορία της Ε.Π.Σ. Καστοριάς την σεζόν 2021-22. Τερμάτισε στην 1η θέση του πρωταθλήματος ΕΠΣ Καστοριάς και παράλληλα απέκτησε δικαίωμα συμμετοχής στο ειδικό πρωτάθλημα ανόδου στο οποίο τερμάτισε στην 3η θέση παίρνοντας την άνοδο στην Γ' Εθνική της σεζόν 2022-2023. Έμβλημα της ομάδος είναι ο κάστορας και ως χρώματα έχει το κόκκινο και το κίτρινο. Το παρατσούκλι της ομάδας είναι «Γουναράδες», λόγω της μεγάλης παραγωγής και εμπορίας γούνας που υπήρχε παλιότερα στην πόλη. 1963 - 1974: Β΄ Εθνική 1974 - 1983: Α΄ Εθνική 1983 - 1992: Β΄ Εθνική 1992 - 1995: Γ΄ Εθνική 1995 - 1996: Β΄ Εθνική 1996 - 1997: Α΄ Εθνική 1997 - 1998: Β΄ Εθνική 1998 - 1999: Γ΄ Εθνική 1999 - 2002: Δ΄ Εθνική 2002 - 2004: Γ΄ Εθνική 2004 - 2009: Β΄ Εθνική 2009 - 2010: Γ΄ Εθνική 2010 - 2012: Δ΄ Εθνική 2012 - 2013: Α΄ Κατηγορία ΕΠΣ Καστοριάς - Ειδικό Ερασιτεχνικό Πρωτάθλημα 2013 - 2015: Γ΄ Εθνική 2015 - 2017: Α΄ Κατηγορία ΕΠΣ Καστοριάς 2017 - 2018: Γ΄ Εθνική 2018 - 2019: αδράνεια 2019 - 2021: Β' Κατηγορία ΕΠΣ Καστοριάς 2021 - 2022: Α' Κατηγορία ΕΠΣ Καστοριάς 2022 - : Γ΄ Εθνική Οι πρώτοι σε συμμετοχές παίκτες όλων των εποχών της Καστοριάς είναι: Λάζαρος Αλεξιάδης: 401 συμμετοχές Παράσχος: 392 συμμετοχές Σιάντσης: 381 συμμετοχέςΟι πρώτοι σκόρερ της Καστοριάς είναι: Αφεντουλίδης: 82 γκολ Μοσχοφίδης: 47 γκολ Λιόλιος: 46 γκολ 1 Κύπελλο Ελλάδος: 1979-80 Πρωτάθλημα Β΄ Εθνικής: 1973-1974, 1995-1996 2 Θερινό πρωτάθλημα Ο.Π.Α.Π. Β' Εθνικής -Βόρειος όμιλος: 1971, 1972 Πρωτάθλημα Γ΄ Εθνικής: 1994-1995, 2003-2004 Πρωτάθλημα Α΄ Κατηγορίας Ε.Π.Σ. Καστοριάς: 2012-13, 2016-17 Πρωτάθλημα Α΄ Κατηγορίας Ε.Π.Σ. Καστοριάς: 2021-22 Τη φανέλα της Καστοριάς έχουν φορέσει οι: Νίκος Σαργκάνης Γιώργος Παράσχος Λάκης Σημαιοφορίδης Ανέστης Αφεντουλίδης Τάκης Τσιρώνης Παύλος Σιάντσης Γιώτης Παπαδημητρίου Αλέκος Μοσχοφίδης Χρήστος Κεσίδης Άρης Μπλιγουράς Λάζαρος Αλεξιάδης Αλέκος Αλεξιάδης Δημήτρης Αργυρός Αντώνης Μήνου Κυριάκος Καραταΐδης Μηνάς Χατζίδης Γρηγόρης Παπαβασιλείου Γιάννης Δίντσικος Ανδρέας Βοϊτσίδης Θωμάς Λιόλιος Παναγιώτης Κοϊβέρογλου Δημήτρης Νόλης Βασίλης Ξάνθης Αχιλλέας Ζαφειρίου Πέτρος Ζουρούδης Δημήτρης Καπετανόπουλος Γιάννης Συμεωνίδης Νίκος Σουλτανίδης Νίκος Λαζαρίδης Σωτήρης Λυμπερόπουλος Ηλίας Σολάκης ΕΤ Sports, 25-2-2008, σελ. 9. Επίσημη σελίδα του Α.Σ. Καστοριά 1980 στο Facebook Η ΜΕΓΑΛΥΤΕΡΗ ερασιτεχνική ομάδα | Ταξίδια στα τοπικά